Bètèng Fort Willem I kang kondhang kanthi jeneng Benteng Pendem Ambarawa ya iku salah sawijine situs peninggalan jaman kolonial sing dumunung ing Desa Lodoyong RT 07 RW 03, Ambarawa, Kabupaten Semarang, Jawa Tengah. Sacara astronomi, lokasi benteng punika wonten ing koordinat 70 16', 9.24" LS lan 1100 24' 30.24". Bètèng Fort Willem I dumunung ora adoh saka Museum Kereta Api Ambarawa. Benteng iki diyasa taun 1834 nganti 1845. Saiki, Bètèng Fort Willem I, saliyane minangka obyek wisata sejarah, uga didadekake Panjara IIA Ambarawa lan papan panggonan resmi saka sipir lan prajurit.

Jeneng Bètèng Fort Willem I asale saka jeneng Willem Fredik Prins Vans Oranje-Nassau minangka wujud pakurmatan marang Raja Walanda nalika iku. Dene jeneng Benteng Pendem Ambarawa ya iku jeneng sing diwenehake marang masarakat lokal sing weruh panggonan benteng ing tengah rawa.

Kanggo turis sing arep mlebu ing papan iki mung kudu mbayar Rp 5.000 kanggo bocah lan Rp 10.000 kanggo wong diwasa, kejaba iku ana biaya parkir tambahan.

Sajarah 
Ngadege Bètèng Fort Willem I  Ambarawa ana hubungane karo revolusi Belgia sing geger ing Eropa taun 1830. Belgia minangka bagean saka kerajaan Walanda, ingkang mayoritas penduduk Belgia yaiku Katolik, lan mayoritas penduduk Walanda yaiku Kristen Protestan. Wiwit saka masalah beda agama lan ekonomi, ing taun 1920, Belgia mutusake kanggo misahake awake dhewe, kanthi bantuan saka negara liya. Tragedi iki sing njalari Gubernur Jenderal Van den Bosch miwiti mbangun bètèng-bètèng ing sawetara panggonan strategis ing pulo Jawa. Dikuwatirake padudon antarane Belgia lan Walanda bakal tumeka ing pulo Jawa. Amargi kuwi, Bètèng Fort Willem I didegake ing Ambarawa.

Gladri

Uga delengen 

 Ambarawa
 Musiyum Sepur Ambarawa

Pranala jaba 

 Kaendahan tangsi Walanda, Bètèng Fort Willem I

Rujukan 

Papan wisata ing Jawa Tengah
WikiPlesir